Նիկոլայ Ռիբնիկով

Նիկոլայ Նիկոլաևիչ Ռիբնիկով (ռուս.՝ Николай Николаевич Рыбников, դեկտեմբերի 13, 1930(1930-12-13), Բորիսոգլեբսկ, Central Black Earth Oblast, ՌԽՖՍՀ, ԽՍՀՄ - հոկտեմբերի 22, 1990(1990-10-22), Մոսկվա, ԽՍՀՄ), խորհրդային կինոդերասան։ ՌԽՖՍՀ ժողովրդական արտիստ (1981)։


== Կենսագրություն ==
Ծնվել է 1930 թվականի դեկտեմբերի 13-ին Վորոնեժի մարզի Բորիսոգլեբսկ քաղաքում, Նիկոլայ Նիկոլաևիչ Ռիբնիկովի (1903-1944) և Կլաուդիա Ալեքսանդրովնայի ընտանիքում։  Այն բանից հետո, երբ ամուսինը 1942 թվականին կամավոր մեկնել է ռազմաճակատ, մայրը երկու որդիների՝ Նիկոլայի և Վյաչեսլավի հետ Բորիսոգլեբսկից տեղափոխվել է իր քրոջ մոտ, որն ապրում էր Ստալինգրադում, որտեղից նրանք նույնպես շուտով ստիպված էին փախչել։  1944 թվականին՝ գրեթե երեք տարի պատերազմին մասնակցելուց հետո, ընտանիքի հայրը զոհվել է, իսկ նրանից հետո մահացել է մայրը։ Իննա Մակարովան պատմել է, որ մի անգամ դերասանն իր հետ կիսվել է իր հիշողություններով.

Պատերազմից հետո Նիկոլայը և նրա եղբայրը վերադարձել են Ստալինգրադ։  Այստեղ Նիկոլայն ավարտել է դպրոցը։  Երիտասարդ տարիներին փորձել է իր ուժերը որպես դերասան Ստալինգրադի դրամատիկական թատրոնի օժանդակ կազմում։  Դպրոցից հետո նա ընդունվել է Ստալինգրադի բժշկական ինստիտուտ, բայց 1948 թվականին որոշել է դառնալ դերասան. մեկնել Մոսկվա և ընդունվել ՎԳԻԿ (Սերգեյ Գերասիմովի և Տամարա Մակարովայի արվեստանոց), որն ավարտել է 1953 թվականին։

1953 թվականին դարձել է Կինոդերասանի թատրոն-ստուդիայի դերասան։
Նրա դեբյուտը կինոյում եղել է էպիզոդիկ դերը «Գյուղական բժիշկը» (ռուս.՝ «Сельский врач», 1951) ֆիլմում։  Նա առաջին անգամ նկարահանվել է իր ապագա կնոջ՝ Ալլա Լարիոնովայի հետ «Թիմը մեր փողոցից» ​​(ռուս.՝ «Команда с нашей улицы», 1953) ֆիլմում։
1955 թվականին Նիկոլայ Ռիբնիկովը կատարել է մեքենավար Ֆեոդոր Սոլովեյկովի գլխավոր դերը Միխայիլ Շվեյցերի «Օտար հարազատներ» (ռուս.՝ «Чужая родня») ֆիլմում։  Փառքի է արժանացել «Գարուն Զարեչնայա փողոցում» (ռուս.՝ «Весна на Заречной улице», 1956 թվական, ռեժ.՝ Ֆելիքս Միրոներ և Մարլեն Խուցիև) ֆիլմից շնորհիվ, որտեղ կատարել է Սաշա Սավչենկոյի գլխավոր դերը։  1956 թվականին «Գարունը Զարեչնայա փողոցում» ֆիլմը դարձել է վարձույթի առաջատար (30,1 միլիոն դիտող)։
1961 թվականին դերասանը համաձայնել է նկարահանվել կատակերգությունում, երբ ռեժիսոր Յուրի Չուլյուկինը նրան հրավիրել է խաղալու անտառահատ Իլյա Կովրիգինի գլխավոր դերը «Աղջիկները» (ռուս.՝ «Девчата») ֆիլմում։  1962 թվականին ֆիլմը  մեծ հաջողություն է ունեցել հանդիսատեսի շրջանում (ԽՍՀՄ-ում այն ​​դիտել է գրեթե 35 միլիոն հեռուստադիտող)։
1960-ականներին և 1970-ականներին Ռիբնիկովը շատ է նկարահանվել, այդ թվում խաղալով այնպիսի ֆիլմերում, ինչպիսիք են՝ «Նրանց ենթարկվում է երկինքը» (ռուս.՝ «Им покоряется небо», 1963), «Արթնացրե՛ք Մուխինին» (ռուս.՝ «Разбудите Мухина!», 1967), «Պատերազմ և խաղաղություն» (ռուս.՝ «Война и мир», 1967), «Ազատագրում» (ռուս.՝ «Освобождение», 1968), «Յոթերորդ երկինք» (ռուս.՝ «Седьмое небо», 1971) և այլն։
1970-ականների վերջերին և 1980-ականներին դերասանին հրավիրել նկարահանվելու ավելի ու ավելի հազվադեպ և հիմնականում էպիզոդիկ դերերում։  Այս ժամանակահատվածում Ռիբնիկովի ամենահիշարժան գործերն են «Իվանովների ընտանիքը» (ռուս.՝ «Семья Ивановых», 1975), «Վիկտոր Կրոխինի երկրորդ փորձը» (ռուս.՝ «Вторая попытка Виктора Крохина», 1977 թ.), «Ամուսնանալ կապիտանի հետ» (ռուս.՝ «Выйти замуж за капитана», 1985 թվական, ըստ «Սովետսկի էկրան» հանդեսի կողմից հանդիսատեսի շրջանում կատարված հարցման արդյունքների՝ դերասանը 1986 թվականին ճանաչվել է էպիզոդիկ դերի լավագույն կատարող) և այլն։
1990 թվականին դերասանը խաղացել է իր վերջին դերը «Изыди!» ֆիլմում։


==== Անձնական կյանքի ====
Կինը (1957 թվականից) - Ալլա Լարիոնովա (1931-2000), դերասանուհի,  ՌԽՖՍՀ ժողովրդական արտիստ (1990).
Երեխաներ (երկու դուստր).Ալյոնա (ծնվ.՝ 1957), հեռուստատեսային մոնտաժի տնօրեն (դերասան Իվան Պերևերզևի կենսաբանական դուստրը, որի հետ Ալլա Լարիոնովան հարաբերություններ է ունեցել Ռիբնիկովի հետ ամուսնությունից առաջ).
Արինա (1961-2004), աշխատել է հրատարակչական ոլորտում։


==== Հոբբիներ ====
Նիկոլայ Ռիբնիկովը շախմատի սիրահար էր, ընկերություն էր անում բազմաթիվ գրոսմայստերների հետ։ Նա սիրում էր սպորտը, երկրպագում էր ԲԿՄԱ-ին։

— «Футбол-Хоккей» շաբաթաթերթ, 14 մայիսի 1968 թվական


==== Մահ ====
Նիկոլայ Ռիբնիկովը մահացել է քնած ժամանակ սրտի կաթվածից 1990 թվականի հոկտեմբերի 22-ին Մոսկվայում։  Թաղվել է Տրոեկուրովյան գերեզմանատանը (թիվ 2 հողամաս)։


== Ֆիլմագրություն ==


== Մրցանակներ և կոչումներ ==
ՌԽՖՍՀ վաստակավոր արտիստ (1964)
ՌԽՖՍՀ ժողովրդական արտիստ (1981)
«Սովետսկի էկրան» (1986) հանդեսի կողմից հանդիսատեսի շրջանում անցկացված հարցման արդյունքներով ճանաչվել է էպիզոդիկ դերի լավագույն կատարող «Ամուսնալ կապիտանի հետ» ֆիլմում կատարած դերի համար։


== Հիշողություն ==
Հուշեր

Полухина Л. С. «Алла Ларионова и Николай Рыбников».
Полухина Л. Николай Рыбников. Одна любовь. — Родина. — 240 с. — 300 экз. — ISBN 978-5-00180-021-7
Полухина Л. Алла Ларионова и Николай Рыбников. Любовь на Заречной улице. — М.: Алгоритм, 2017. — 240 с. — 1500 экз. — ISBN 978-5-906947-70-3Հուշարձաններ

2013 — Հուշարձան Զապորոժիեում,
2017 — Հուշարձան Բորիսոգլեբսկ քաղաքում, «Հաղթանակ» կինոթատրոնի մոտ։


== Ծանոթագրություններ ==


== Գրականություն ==
Полухина Л. Алла Ларионова и Николай Рыбников. — М.: Алгоритм, 2003. — 240 с. — 3000 экз. — ISBN 5-9265-0107-5
Голованов В. Борисоглебск в биографиях его знатных земляков: киноактёры и писатели. — Борисоглебск, 2006. — 48 с.


== Արտաքին հղումներ ==
Вайль Г.։ «Рыбников Николай Николаевич»։ tass.ru (ռուսերեն)։ ТАСС։ Արխիվացված է օրիգինալից 2022-10-11-ին։ Վերցված է 2021-12-10